stanford-oval/wikipedia huggingface dataset:
Strömstadin rauhan rajakivet

Vetsikon luona Tenojokivarressa oleva rajamerkki.
Strömstadin rauhan rajakivet eli Kuninkaankivet ovat Utsjoella Tenojoen rannassa sijaitsevat kolme vanhaa rajamerkkiä.
Kivet ovat vuonna 1751 solmitun Tanska-Norjan ja Ruotsin välisen Strömstadin rajasopimuksen mukaisia rajakiviä joita on yksi Ylä-Tenolla ja kaksi Kivikosken ja Vetsikon rannalla (69°57.26′N, 27°18.06′E) lähellä Utsjoen kirkonkylää. Kiviin on hakattu Ruotsin kuninkaan Adolf Fredrikin kruunumonogrammi ja vuosiluku 1766.
Kivet muodostavat yhden Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.
Solmulevä

| Solmulevä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Chromalveolata
Kaari::  Ruskeat levät Heterokontophyta
Luokka::  Ruskolevät Phaeophyceae
Lahko::  Fucales
Heimo::  Haurut Fucaceae
Suku::  Solmulevät Ascophyllum  Stackhouse, 1809
Laji::  nodosum
Kaksiosainen nimi
 Ascophyllum nodosum  (Linnaeus) Le Jolis  

Katso myös
   Solmulevä Wikispeciesissä   Solmulevä Commonsissa 
Infobox OKNimi-testi OK: 
Solmulevä (Ascophyllum nodosum) on suurikokoinen ruskolevä, jota tavataan Pohjois-Atlantissa.
Lajikuvaus

Solmulevä on hidaskasvuinen mutta erittäin pitkäikäinen makrolevä: vanhimmat löydetyt kasvustot ovat olleet yli 400 vuotta vanhoja. Sillä on ruskeat ja nauhamaiset sekovarret, joihin on kiinnittynyt tasaisin välimatkoin munanmuotoisia kaasurakkuloita. Yleensä sekovarret ovat noin 50–200 senttimetriä pitkät ja voivat säilyä katkeamatta jopa 15 vuotta. Ne kasvavat tyvestä, joten solmulevä pystyy kasvattamaan katkenneiden varsien tilalle uusia. Kasvin päällä kasvaa usein pieninä töyhtöinä punaruskeaa, rihmamaista Vertebrata lanosa -punalevää.
Levinneisyys

Solmulevää esiintyy lähes yksinomaan Pohjois-Atlantin rannikoilla. Sitä käytetään kalastusteollisuudessa äyriäisten pakkausmateriaalina, joten se saattaa tulevaisuudessa levitä myös muille merialueille. Yksittäisiä havaintoja on jo tehty San Franciscon lahdessa.
Elinympäristö

Solmulevä kasvaa kiinnittyneenä vuorovesivyöhykkeen kalliopinnoille ja kiville. Sitä esiintyy niin suojaisissa jokisuistoissa kuin suojattomilla merenrannoillakin.
Käyttö

Solmulevästä valmistetaan lisäaineita ja luontaistuotteita. Sitä on käytetty myös eläinten ravitsemuksessa sekä maanparannuksessa.
Aiheesta muualla

Laji.fi: Solmulevä (Ascophyllum nodosum)
Sten Axelsson Banér

Sten Axelsson (Akselinpoika) Banér (1546 – 20. maaliskuuta 1600) oli ruotsalainen valtaneuvos. Hän oli merkittävässä asemassa Juhana III:n aikaan, mutta joutui epäsuosioon vuonna 1589 Tallinnan kokouksen jälkeen. Hän oli solmimassa Täyssinän rauhaa 1594–1595 ja oli alkuun yhteistyössä Kaarle-herttuan kanssa, mutta pakeni Puolaan, jossa kehotti Sigismundia nousemaan herttuaa vastaan. Hänet luovutettiin Stångebron taistelun jälkeen herttualle ja teloitettiin.
Hänen veljensä oli valtaneuvos Gustaf Banér.
Space Traveller Lost

| Space Traveller Lost Björninen Band |
| --- | --- | --- |

Studioalbumin tiedot
 Äänitetty : tammikuu 1980
 Studio : Soundtrack Studio, Helsinki
 Julkaistu: 10. helmikuuta 1985
 Formaatti: LP-levy (MULP-1)   C-kasetti (MUMK-1)
 Tuottaja(t): Juha Björninen   Paul "Tubs" Williams   (Dance For Your Life)
 Tyylilaji: elektro, jazz, jazz-rock, funk, soul
 Kesto: 37.43
 Levy-yhtiö: Music Makers Ky
 Levymerkki: Music Makers
Björninen Bandin muut studioalbumit
|   | Space Traveller Lost 1985 | Meteorites 1993 |
Singlet albumilta Space Traveller Lost
 ”Dance For Your Life / I Wonder” Julkaistu: 1984
Space Traveller Lost on kitaristi Juha Björnisen yhtyeen Björninen Bandin debyyttialbumi, joka julkaistiin helmikuussa 1985.
Albumi sisältää elektronista jazzrock-musiikkia pääosin syntetisaattoreilla ja kitaroilla soitettuna. Albumin muutamilla raidoilla laulaa brittiläinen muusikko Paul "Tubbs" Williams. Williams tulkitsee mm. Oskar Merikannon laulun Soi vienosti murheeni soitto Erkka "Edu" Kettusen kääntämänä nimellä "I Wonder".
Albumi julkaistiin Music Makers -levymerkillä vinyylilevynä ja C-kasettina.
Kappaleet > A-puoli

Dance For Your Life – 4.36 (säv. ja sov. Paul Williams ja Juha Björninen, san. Erkka Kettunen)
I Talk About A Home – 4.40 (säv. ja sov. Juha Björninen, san. Erkka Kettunen)
Space Traveller Lost – 3.48 (instrumentaali, säv. ja sov. Juha Björninen)
Such Is Love – 5.09 (säv. ja san. Esa Kaartamo, sov. Juha Björninen)
Kappaleet > B-puoli

Bus Line – 4.34 (säv. ja sov. Juha Björninen, san. Erkka Kettunen)
I Wonder – 3.32 (alkup. Soi vienosti murheeni soitto, säv. Oskar Merikanto, eng. san. Erkka Kettunen)
Small Hours – 3.26 (instrumentaali, säv. Juha Björninen ja Timo Pratskin, sov. Juha Björninen)
Put Away Your Gun – 3.26 (säv. ja san. John Cartwright, sov. Olli Ahvenlahti ja Juha Björninen)
Goodbye Love – 4.32 (instrumentaali, säv. Jeremy Lubbock ja Richard Rudolph, sov. Olli Ahvenlahti ja Juha Björninen)
Kokoonpano

Juha Björninen - kitarat, Roland-synth.kitara (1, 6), Simmons-sähkörummut (5)
Paul Williams - laulu (1-2, 4-5, 6, 8), syntetisaattorit (1), Linn-rummut (1, 6), lyömäsoitinefektit (1), basso (8-9)
Vesa Aaltonen - rummut (3, 8), Simmons-sähkörummut ja symbaalit (6)
Olli Ahvenlahti - syntetisaattorisoolo (1), sähköpiano (3, 8-9) ja piano (4)
Jartsa Karvonen - lyömäsoittimet (2, 4-5, 7-9)
Jari Laasanen - taustalaulu (1), syntetisaattorit (1-2, 4, 6), synth.ohjelmointi (1, 5-6), Simmons-sähkörumpujen ohjelmointi (1), efektit (1) ja Linn-rummut (5)
Peter Lerche - kitara (3, 8)
Jussi Liski - syntetisaattorit (3-4, 9)
Timo Pratskin - syntetisaattorit (2-3, 5, 7-8, soolo: 8)
Lauri Valjakka - rummut (2, 4, 9), Simmons-sähkörummut (5, 8) ja symbaalit (5)
Heikki Virtanen - basso (3) ja nauhaton basso (4)
Kokoonpano > Tuotanto

Juha Björninen - tuottaja (2-9)
Paul "Tubs" Williams - tuottaja (1)
Private Eye - kansi
Tapsa Rantanen - taiteellinen johtaja
Steve Tesich

Steve Tesich
Steve Tesich (alk. Stojan Tešić, 1942–1996) oli jugoslavialais­syntyinen, 14-vuotiaana Yhdys­valtoihin perheensä kanssa muuttanut kirjailija. Oscar-palkittu Tesich kirjoitti kaksi romaania, monia näytelmä­tekstejä ja elokuva­käsikirjoituksia, näistä tunnetuimpina John Irvingin romaaniin perustuva Garpin maailma (1982, ohj. George Roy Hill) sekä Tesichin omiin nuoruus­muistoihin pohjautuvat Fillarijengi (1979, ohj. Peter Yates, parhaan alkuperäisen käsikirjoituksen Oscar-palkinto) ja Neljä ystävää (1981, ohj. Arthur Penn).
Tesichin näytelmän On the Open Road (1992) on suomentanut Pentti Saaritsa nimellä Taivasalla, ja sen Suomen-kantaesitys tapahtui Helsingin Kaupunginteatterissa 1996 Kristin Olsonin ohjaamana.
Tesichin romaani Karoo ilmestyi hänen kuolemansa jälkeen vuonna 1998.
Snap!

| Snap! |
| --- | --- |

Tiedot
Toiminnassa:  1989-1996; 2000; 2002-
Tyylilaji:  electronic, pop
Kotipaikka:   Saksa
Laulukieli:  englanti
Jäsenet:  Michael Münzing   Luca Anzilotti   Loc  
Entiset jäsenet:  Turbo B   Jackie Harris   Penny Ford   Thea Austin   Niki Haris   Summer  
Levy-yhtiö:  Logic Records   Arista  
Aiheesta muualla
www.snap-world.com
Infobox OKNimi-testi OK: 
Snap! on saksalainen elektronista musiikkia ja eurodancea tekevä yhtye. Yhtye oli suosionsa huipulla 1990-luvulla. Yhtyeen laulajat ovat Michael Münzing ja Luca Anzilott.
Yhtyeen tunnetuimpia kappaleita ovat vuonna 1990 julkaistu "The Power" ja vuoden 1992 "Rhythm is a Dancer", jotka nousivat monissa maissa listaykkösiksi.
Diskografia > Albumit

1990 World Power
1992 The Madman's Return
1995 Welcome To Tomorrow
1996 Attack!
1996 Attack! – The Remixes
2000 One Day On Earth (unreleased)
2001 The Greatest Hits
2002 The Power – Best Of Snap!
2003 The Cult Of Snap! (US: The Power Of Snap!)
2009 The Power: Greatest Hits
Diskografia > Singlet

1990 "The Power"
1990 "Ooops Up"
1990 "Cult of Snap"
1990 "Mary Had a Little Boy"
1991 "Megamix"
1991 "Colour of Love"
1992 "Rhythm is a Dancer"
1992 "Exterminate"
1993 "Do You See The Light (Looking For)"
1994 "Welcome To Tomorrow (Are You Ready?)"
1995 "The First The Last Eternity (Till The End)"
1995 "The World in my Hands"
1996 "Rame"
1996 "The Power '96"
1996 "Rhythm is a Dancer '96"
2000 "Gimme a Thrill"
2002 "Do You See The Light 2002"
2002 "Rhythm is a Dancer 2002"
2003 "The Power (Of Bhangra)"
2005 "Beauty Queen"
2006 "Excited"
2006 "We Want Your Soul"
2008 "Jumping!"
2008 "Rhythm is a Dancer 2008"
2009 "Megamix 2009"
Aiheesta muualla

Yhtyeen viralliset sivut (Arkistoitu – Internet Archive) (englanniksi)
Snap! Discogs-sivustolla (englanniksi)
Sten Broman

| Sten Broman |
| --- | --- |
 Broman vuonna 1964.
Henkilötiedot
Syntynyt: 25. maaliskuuta 1902 Uppsala, Ruotsi
Kuollut: 29. lokakuuta 1983 (81 vuotta) Lund, Ruotsi
Ammatti:  muusikko, kriitikko, säveltäjä, kapellimestari, juontaja
Sten Broman (25. maaliskuuta 1902 Uppsala – 29. lokakuuta 1983 Lund) oli ruotsalainen alttoviulisti, kapellimestari ja säveltäjä. Hänet tunnettiin yhteispohjoismaisen Musikfrågan Kontrapunkt -musiikkitietovisailun juontajana.
Broman opiskeli Lundissa, Prahassa, Freiburgissa ja Berliinissä. Hän työskenteli musiikkikriitikkona Sydsvenska Dagbladetissa 1923–1966. Vuonna 1961 hänet valittiin jäseneksi Ruotsin kuninkaalliseen musiikkiakatemiaan.
Aiheesta muualla

Kuvia tai muita tiedostoja aiheesta Sten Broman Wikimedia Commonsissa
Steve Trapmore

| Mitalit | Mitalit | Mitalit |  |
| --- | --- | --- | --- |
|  Steve Trapmore |  Steve Trapmore |  Steve Trapmore |  |
Miesten soutu
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | kahdeksikko |  |
Stephen Patrick "Steve" Trapmore (s. 18. maaliskuuta 1975 Lontoo, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla.
Sten Carl Bielke

Sten Carl (Karl) Bielke (1709–1753) oli ruotsalainen virkamies ja tieteenharjoittaja, Turun hovioikeuden hovioikeudenneuvos 1740 alkaen. Hän tutki kasveja ja edisti muun muassa Pietari Kalmin tutkimuksia.
Aiheesta muualla

Svenskt biografiskt lexikon
Historien kring ett Linnéark
Sten Andersson

Sten Andersson vuonna 1968.
Sten Sture Andersson (20. huhtikuuta 1923 – 16. syyskuuta 2006) oli ruotsalainen sosiaalidemokraattinen poliitikko.
Andersson toimi Ruotsin ulkoministerinä vuosina 1985–1991. Paitsi ulkoministerinä, Andersson toimi muun muassa puoluesihteerinä 1962–1982, sosiaaliministerinä 1982–1985 sekä Valtiopäivien jäsenenä vuosina 1966–1994. Hän kuoli sydänkohtaukseen Tukholmassa syyskuussa 2006.
Andersson tuli kansainvälisesti tunnetuksi Palestiinan itsenäisyyden kannattajana. Israelin Ruotsin suurlähettiläänä vuosien 2002 ja 2004 välillä palvellut Zvi Mazel hyökkäsi Anderssonia vastaan nimittämällä häntä "ammattimaiseksi Israelin vihajaaksi." Vuoden 2010 marraskuussa  Andersson sai postuumisti palestiinalaishallinon presidentti Mahmud Abbasilta kunniamerkin työstään Palestiinan kysymyksen puolesta.
Aiheesta muualla

Sten Anderssonin muistokirjoitus Helsingin Sanomissa[vanhentunut linkki]
Snakegod

Snakegod on suomalainen heavy metal -yhtye, joka perustettiin Tampereella vuonna 1998. Aluksi he soittivat cover-versioita Dio- ja Whitesnake-yhtyeiden kappaleista, mutta vuonna 1999 he alkoivat tehdä myös omia kappaleita ja yhtye solmi pian Mastervoxin kanssa levytyssopimuksen.
Yhtyeen esikoisalbumi, Invitation, julkaistiin vuonna 2001.
Jäsenet

Jari Tiura ‎– laulu
Marko Ruokonen ‎– kitara
Jani Hölli ‎– kosketinsoittimet
Petri Repo ‎– basso, taustalaulu
Rami Ruokonen ‎– rummut
Jäsenet > Entiset jäsenet

Heikki Malmberg ‎– rummut (1999‎–2000)
Lacu Lahtinen ‎– rummut
Diskografia

Invitation (2001,  MTM Music)
Aiheesta muualla

Snakegod Encyclopaedia Metallumissa (englanniksi)
Snakegod Discogsissa. (englanniksi)
Spartan teatteri

| Spartan teatteri |
| --- | --- |
 Spartan teatterin rauniot.
Sijainti:  Spárti, Lakonia, Peloponnesos, Kreikka
Koordinaatit:  37°04′55″N, 22°25′25″E
Rakennustyyppi:  kreikkalainen teatteri
Valmistumisvuosi:  noin 27 eaa.–40 jaa.
Julkisivumateriaali:  marmori
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Spartan teatteri oli antiikin aikainen kreikkalainen teatteri Spartan kaupungissa Kreikassa. Sen rauniot sijaitsevat Spartan akropoliin eli linnavuoren etelärinteessä nykyisen Spártin kaupungin keskustan pohjoispuolella.
Spartan teatteri rakennettiin roomalaisella ajalla varhaisella keisarikaudella eli ensimmäisen vuosisadan lopulla eaa. tai ensimmäisen vuosisadan alkupuolella jaa. Myös lähes kaikki paikalta tehdyt löydökset ovat peräisin vasta roomalaiselta ajalta. Teatteri ei siis ollut olemassa vielä Spartan ankaralla klassisella kaudella, josta kaupunki erityisesti tunnetaan. Teatteria käytettiin julkisiin kokoontumisiin, juhliin sekä teatterinäytäntöihin.
Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen pohjoispuolella oli puolikaarenmuotoinen rinteeseen rakennettu katsomo, joka avautui etelään. Orkhestran halkaisija oli noin 28 metriä ja koko teatterin halkaisija noin 114 metriä. Kiinteät rakennelmat oli tehty valkoisesta marmorista. Teatterissa ei ollut kiinteää näyttämöä, vaan näytöksiä varten paikalle siirrettiin puinen, pyörillä varustettu esiintymislava.
Teatteri on säilynyt melko huonosti, mutta se on silti antiikin Spartan parhaiten säilyneitä raunioita. Rakennuksesta on jäljellä sen orkhestra, seinien osia ja perustuksia sekä katsomokaarta. Seinistä on löytynyt piirtokirjoituksia 100-luvulta jaa. Raunioita on kunnostettu Euroopan unionin tuella. Teatterirakennuksen läheltä on löydetty lukuisia kaupparakennuksia, jotka ovat palvelleet teatterivieraita. Ne oli tehty pääosin tiilistä ja koristeltu rappauksella.
Spartan teatterin rauniot, taustalla nykyinen Spártin kaupunki.
Aiheesta muualla

Kuvia tai muita tiedostoja aiheesta Spartan teatteri Wikimedia Commonsissa
Singaporen Grand Prix

|  Singaporen Grand Prix  |
| --- | --- |

Rata:  Marina Bay Street Circuit
Sijainti:  Marina Bay, Singapore
Ratatyyppi:  Katurata
Radan pituus:  4,940 km
Kilpailun pituus:  62 kierrosta, 306,143 km
Eniten voittoja
Kuljettajat:   Sebastian Vettel (5) 
Tallit:  Mercedes, Red Bull, Ferrari (4)
Viimeisin kilpailu (2024):
Voittaja:   Lando Norris   (McLaren-Mercedes)
Voittoaika:  1:40.52,571
Toinen:   Max Verstappen   (Red Bull Racing-Honda RBPT)
Kolmas:   Oscar Piastri   (McLaren-Mercedes)
Paalupaikka
Kuljettaja:   Lando Norris   (McLaren-Mercedes)
Paaluaika:  1.29,525
Nopein kierros
Kuljettaja:   Daniel Ricciardo   (Racing Bulls-Honda RBPT)
Kierrosaika:  1.34,486 (kierroksella 60)
Singaporen Grand Prix on Singaporessa järjestettävä Formula 1 -sarjan osakilpailu.
Ensimmäinen Formula 1 -sarjan Singaporen Grand Prix järjestettiin 28. syyskuuta 2008, mutta kilpailua on jo ajettu 1960- ja 1970-luvuilla. Singaporen Grand Prix oli ensimmäinen Formula 1 -sarjan iltakilpailu. Se ajetaan keinovalaistulla Marina Bayn katuradalla. Iltakilpailu oli ollut jo jonkin aikaa Formula 1 -sarjan kaupalliset oikeudet omistavan Bernie Ecclestonen unelmana. Myös Singaporen GP:n aika-ajo ajetaan pimeällä keinovalaistuksessa.
Singaporen GP:n myötä kilpailukalenterissa oli kaudella 2008 mukana kolme katuradalla ajettavaa kilpailua. Joulukuussa 2008 Singaporen GP valittiin F1-kauden parhaiten järjestetyksi GP:ksi. Historiallisen iltakilpailun voitti yllättäen Fernando Alonso.
Singaporen tavoitteena oli nostaa kilpailun avulla vuosittainen turistimäärä nykyisestä 10 miljoonasta 17 miljoonaan vuoteen 2015 mennessä.
Muun muassa Kimi Räikkönen on ilmaissut kannattavansa iltakilpailua, kun taas Nick Heidfeld ja monet muut kuljettajat ilmaisivat huolensa valaistusjärjestelyiden toimivuudesta ennen ensimmäistä kilpailua.
2008

Historian ensimmäisen keinovalaistuksessa ajetun Formula 1 -sarjan osakilpailun voitti yllätyksellisen kilpailun jälkeen Renault’n espanjalaiskuljettaja Fernando Alonso, toinen oli Nico Rosberg ja kolmas oli Lewis Hamilton. Kilpailussa erityisesti Ferrarilla oli paljon ongelmia, varsinkin varikkokäyntien aikana.
Vuonna 2009 Alonson tallikaveri Nelson Piquet Jr. myönsi kolaroineensa tahallaan saadakseen turva-auton Alonson hyödyksi, Renault-talli oli yllyttänyt hänet kolariin. Tapaus tunnetaan nimellä Renault-skandaali.
Voittajat

Punataustaiset kilpailut eivät kuuluneet Formula 1:n MM-sarjaan.
| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 1966 |  Lee Han Seng | Lotus-Ford | Thomson Road | Raportti |
| 1967 |  Rodney Seow | Merlyn-Ford | Thomson Road | Raportti |
| 1968 |  Garrie Cooper | Elfin-Ford | Thomson Road | Raportti |
| 1969 |  Graeme Lawrence | McLaren-Ford | Thomson Road | Raportti |
| 1970 |  Graeme Lawrence | Ferrari | Thomson Road | Raportti |
| 1971 |  Graeme Lawrence | Brabham-Ford | Thomson Road | Raportti |
| 1972 |  Max Stewart | Mildren-Waggott | Thomson Road | Raportti |
| 1973 |  Vern Schuppan | March-Hart | Thomson Road | Raportti |
| 2008 |  Fernando Alonso | Renault | Marina Bay | Raportti |
| 2009 |  Lewis Hamilton | McLaren-Mercedes | Marina Bay | Raportti |
| 2010 |  Fernando Alonso | Ferrari | Marina Bay | Raportti |
| 2011 |  Sebastian Vettel | Red Bull-Renault | Marina Bay | Raportti |
| 2012 |  Sebastian Vettel | Red Bull-Renault | Marina Bay | Raportti |
| 2013 |  Sebastian Vettel | Red Bull-Renault | Marina Bay | Raportti |
| 2014 |  Lewis Hamilton | Mercedes | Marina Bay | Raportti |
| 2015 |  Sebastian Vettel | Ferrari | Marina Bay | Raportti |
| 2016 |  Nico Rosberg | Mercedes | Marina Bay | Raportti |
| 2017 |  Lewis Hamilton | Mercedes | Marina Bay | Raportti |
| 2018 |  Lewis Hamilton | Mercedes | Marina Bay | Raportti |
| 2019 |  Sebastian Vettel | Ferrari | Marina Bay | Raportti |
2020: Kilpailu peruttiin koronaviruspandemian vuoksi.
2021: Kilpailu peruttiin koronaviruspandemian vuoksi.
| 2022 |  Sergio Pérez | Red Bull Racing-RBPT | Marina Bay | Raportti |
| 2023 |  Carlos Sainz | Ferrari | Marina Bay | Raportti |
| 2024 |  Lando Norris | McLaren-Mercedes | Marina Bay | Raportti |
Sponsorit

2008–2013: SingTel Singapore Grand Prix
2014–: Singapore Airlines Singapore Grand Prix
Kuvassa näkyvät mutkan 10 (Singapore Sling) ”kanttarit” puhuttivat ensimmäisen kilpailuviikonlopun aikana.
Suden hetki (täsmennyssivu)

Suden hetki voi tarkoittaa ainakin seuraavia:
suden hetki, mytologinen käsite ajasta kolmen aikaan yöllä
Suden hetki (Vargtimmen), Ingmar Bergmanin elokuva vuodelta 1968
Suden hetki, heavy metal -yhtye Lyijykomppanian albumi vuodelta 1994
Suden hetki, hiphop -artisti Mariskan albumi vuodelta 2005
The Grey – Suden hetki, elokuva vuodelta 2011
Suden hetki, televisiosarja vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suden hetki”, voi hakea sivunnimihaulla, laajalla sivunnimihaulla tai tekstihaulla.
Strömstads Tidning

| Strömstads Tidning> ST |
| --- | --- |

Lehtityyppi:  paikallislehti
Kustantaja:  Stampen Media
Levikki:  3 700 (2021)
Perustettu:  1866
Päätoimittaja:  Gunilla Håkansson
Sitoutuneisuus:  liberaali
Kotikunta:  Strömstad
Kotimaa:  Ruotsi
Ilmestymistiheys:  ti, to, la
Kieli:  ruotsi
Aiheesta muualla
Kotisivu
Strömstads Tidning (lyh. ST) on ruotsalainen vuonna 1866 perustettu paikallislehti, jonka kotikunta on Strömstad. Se ilmestyy kolmesti viikossa, on poliittiselta linjaltaan liberaali ja kuuluu Stampen Media -konserniin.
Aiheesta muualla

Lehden verkkosivut (ruotsiksi)
Stampen Media
| --- | --- |
Sanoma- ja verkkolehdet:   Alingsås Tidning  Bohusläningen  Göteborgs-Posten  Hallands Nyheter  Hallandsposten  Härryda-Posten  Kungsbacka-Posten  Kungälvs-Posten  Mark-Posten  Mölndals-Posten  Partille Tidning  Strömstads Tidning  TTELA 
Ilmaisjakelulehdet:   Alingsåskuriren  Lerums Tidning  Melleruds Nyheter  Nya Varbergsposten
Spasskajan metroasema

| Spasskaja> Спáсская |
| --- | --- |

 Pietarin metro 
Perustiedot
Metrolinjat:  Pravoberežnajan linja
Sijainti:  59.926744°N, 30.319547°E
Paikkakunta:  Pietari, Venäjä
Avattu:  7. maaliskuuta 2009
Rakenne
Tyyppi:  tunneliasema
Spasskaja (ven. Спáсская) on yksi Pietarin metron asemista. Se avattiin 7. maaliskuuta 2009.
Spasskaja on Pravoberežnajan linjan läntinen pääteasema. Se on osa kolmen metrolinjan risteyksessä sijaitsevaa kolmen aseman kompleksia. Muut ovat Sennaja ploštšad ja Sadovaja. [lähde? ]
Asemalle avattiin oma uloskäynti vuonna 2013. Siihen saakka asemalta oli mahdollista poistua vain junalla tai maanalaista yhdyskäytävää pitkin jommankumman muun kompleksiin kuuluvan aseman kautta. [lähde? ]
Strömsån

| Strömsån |
| --- | --- |
Maanosa:  Eurooppa
Maat:  Ruotsi
Läänit:  Länsi-Götanmaa
Maakunnat:  Bohuslän
Kunnat:  Strömstad
Vesistöalue ja valuma-alueen tietoja
Päävesistöalue:  Strömsånin vesistö
Pinta-ala:  256,3 km²  
Järvisyys:  4 % 
Pääuoman pituus:  32 km 
Pääuoman osuudet:  Strömsån ←Vättlandsån ←Skuggälven ←puro
Joen uoman kohteita
Alkulähde:  Strömsvattnet, Strömstad
 :  58.9401°N, 11.1782°E
Laskupaikka:  Strömstad, Strömstadin kunta
 :  58.9395°N, 11.1699°E
Mittaustietoja
Lähdekorkeus:  2 m  mpy.
Laskukorkeus:  0 m
Korkeusero:  2 m
Pituus:  0,8 km  
Kaltevuus:  2,5 m/km
Keskiylivirtaama:  27,8 m³/s (MHQ) 
Keskivirtaama:  4,26 m³/s (MQ) 
Keskialivirtaama:  0,28 m³/s (MNQ) 
Muuta
Strömsån on Ruotsissa Länsi-Götanmaan läänissä virtaava 800 metriä pitkä joki, joka kuuluu Strömsånin vesistössä sen pääuomaan loppuosaan. Vesistön pääuoman pituus on 32 kilometriä ja sen valuma-alueen pinta-ala on 256 neliökilometriä. Se laskee Pohjanmeren Skagerrakiin Strömstadin keskustassa.
Joen kulku ja pääuoma

Joki on hyvin lyhyt ja se laskee Strömsvattnetin vedet kapeaan saaristoon. Joen rannat ovat taajaman katuja ja sen penkat ovat muuraamalla vahvistettuja. Joen alaosassa sijaitsee laitureita veneitä varten.
Stoner Kings

Stoner Kings on vuonna 2000 perustettu eteläsuomalainen rockyhtye, joka soittaa stoner rock -tyylistä musiikkia.
Michael "StarBuck" Majalahti, 2015
Stoner Kingsin keulakuvana on laulaja, vapaapainija ja Imperiumin kolumnisti Starbuck (oik. Michael Majalahti), joka on ollut myös Hallowed-yhtyeen solisti.
Diskografia

Brimstone Blues (albumi, 2002)
Fuck The World (albumi, 2006)
Alpha Male (albumi, 2019)
Aiheesta muualla

Stoner Kings - Facebook
Stoner Kings Meteli.netissä
Spyro: Adventure

| Spyro: Adventure |
| --- | --- |

Kehittäjä:  Digital Eclipse
Julkaisija:  Universal Interactive Studios
Jakelija:  Vivendi Games
Pelisarja:  Spyro
Julkaistu:  NA 27. lokakuuta 2003 EU 20. marraskuuta 2003
Lajityyppi:  Tasohyppely
Pelimuoto:  Yksinpeli
Ikäluokitus:  ESRB: Kaikenikäisille  PEGI 3 
Alusta:  Game Boy Advance
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
Spyro: Adventure (Pohjois-Amerikassa Spyro: Attack of the Rhynocs) on Pohjois-Amerikassa ja Euroopassa vuonna 2003 Game Boy Advancelle julkaistu tasohyppelypeli. Kuten Spyro 2: Season of Flame, tätä peliä ei myös julkaistu Japanissa. Tämä oli Spyro-pelisarjan ensimmäinen peli, joka ei sisältänyt elämäjärjestelmää sekä kolmas peli joka julkaistiin Game Boy Advancelle.
Käännös suomeksi
Spartit

Spartit (m.kreik. Σπαρτοί, Spartoí 'kylvetyt miehet', sanasta m.kreik. σπείρω, speírō 'kylvää') olivat kreikkalaisessa mytologiassa miehiä, jotka syntyivät maahan kylvetyistä Areen lohikäärmeen hampaista.